title: Spesad
text: Er vevoniezh e vez implijet an termen spesad evit unan eus ar renkoù rummouriel diazez a reer ganto evit sevel renkadurezh ar bevien. Termenet e vez ar spesadoù evel strolladoù ar bevien (plant ha loened) a c'hell gouennañ etrezo ha genel distaoladennoù distag ha strujus. Graet e vez al labour rummata gant daou seurt bevoniourien, al loenoniourien hag al louzawourien (ar re-se evit rummata ar plant).
  
  Dre vras e talvez meur a anv boutin implijet evit loened ha plant anavezet mat evit hini ar spesad (leon, ki-dour), met meur a spesad a ya dindan ar skrev, da skouer.
  
  Ul labour pouezus eo klask peseurt spesadoù distag a c'heller kavout daoust d'an heñvelidigezhioù. Meur a wech e vez kavet daou spesad pa veze kredet e oant unan hepken. Pa vez divizet ez eus ur spesad en e unan e vez savet un anv daoudel, da lavaret eo anv latin ar genad heuliet gant anv latin ar spesad. An daou anv a zo anv skiantel ar bevien.
  
  Niveroù ar spesadoù 
  
  E 2004 e oa bet kinniget niveriñ spesadoù ar vevien er mod-se :  
  
   287 655 plant, enno :
   15 000 man
   13 025 raden
   980 noazhadeg
   199,350 divhaddelienneg
   59 300 unhaddelienneg
   74 000-120 000 foue; 
   10 000 kevni 
   1 250 000 loen, enno :
   1 190 200 divellkeineg :
   950 000 amprevan 
   70 000 blotvil
   40 000 kresteneg
   130 200 seurt all
   58,808 mellkeineg :
   29 300 pesk 
   5 743 divanaleg 
   8 240 stlejvil 
   10 234 evn
   5 416 bronneg
  
  Koulskoude e kred meur a vevoniour eo kalz uheloc'h niver ar spesadoù a ya da vezañ renket e-barzh genadoù zo :
   5-10 milion bakteri; 
   1,5 milion foue;
  
  Notennoù
  
  Bevoniezh
  Loenoniezh
  Renkadurezhioù skiantel
  Anvadurezh ar vevien